ไทยสมุทรเปิดสำนักงานสาขาต้นแบบ
บริษัท ไทยสมุทรประกันชีวิต&nbsp;&nbsp; เปิดสำนักงานสาขาพิษณุโลกเป็นสาขาต้นแบบ ด้วยดีไซน์ที่เน้นความโปร่ง โล่งสบาย และสิ่งอำนวยความสะดวก
27 เม.ย. 2554

บริษัท ไทยสมุทรประกันชีวิต   เปิดสำนักงานสาขาพิษณุโลกเป็นสาขาต้นแบบ ด้วยดีไซน์ที่เน้นความโปร่ง โล่งสบาย และสิ่งอำนวยความสะดวก
นางนุสรา (อัสสกุล) บัญญัติปิยพจน์ กรรมการผู้จัดการ บริษัท ไทยสมุทรประกันชีวิต เปิดเผยว่า บริษัทได้เปิดสาขาพิษณุโลกเป็นสาขาต้นแบบ ซึ่งมีขนาดพื้นที่ 486 ตารางเมตร รูปแบบการดีไซน์และการตกแต่งเน้นความโปร่งโล่งของอาคารด้วยโทนสีขาวและเทอร์คอยส์สร้างบรรยากาศให้ผ่อนคลายสบายตา พร้อมระบบไอทีเพื่อเพิ่มประสิทธิภาพในการทำงานของพนักงาน และเพิ่มความสะดวกรวดเร็วในการให้บริการ และมีการจัดสรรพื้นที่การให้บริการด้านต่างๆ อย่างเป็นสัดส่วน อาทิ โซนการให้บริการลูกค้า ที่ครอบคลุมการชำระเบี้ยประกันและธุรกรรมด้านการเงินอื่นๆ  โซนทำงานสำหรับเจ้าหน้าที่เพื่อดำเนินการด้านเอกสาร และการติดต่อประสานงานต่าง ๆ  รวมทั้งโซนทำงานสำหรับตัวแทนไทยสมุทรในการทำธุรกรรมด้านต่างๆ กับสาขา อาทิ การรับและส่งกรมธรรม์ใหม่ เป็นต้น
ทั้งนี้ บริษัทฯ ได้เริ่มนโยบายการปรับภาพลักษณ์ใหม่ของสำนักงานสาขาในปี 2554 จำนวน 30 สาขา ภายใต้คอนเซ็ปต์ที่คำนึงถึงความทันสมัย และสามารถตอบสนองความต้องการของลูกค้าและตัวแทนไทยสมุทรได้อย่างทรงประสิทธิภาพ ทั้งด้านการให้บริการที่สะดวก รวดเร็ว และสิ่งอำนวยความสะดวกครบวงจรเป็นหลัก รวมทั้งยังเป็นการสร้างภาพลักษณ์ที่ทันสมัยและน่าสนใจแก่กลุ่มลูกค้าไทยสมุทรเดิม และกลุ่มลูกค้ารุ่นใหม่ทั้งนี้